Островите имат богата история и много от дори най-малките от тях имат десетки византийски църкви и средновековни крепости. През 1911 – 1947 г. са територия на Италия и през Втората световна война 1943 г. там се провежда една от най-епичните битки в историята на Средиземноморието, наречена Додеканезка операция, в която италианските и английските войски се сражават срещу германските части, извършващи десанти на островите след подписаното Примирие на Италия с антихитлеристката коалиция през септември 1943 г. Съгласно подписания през 1947 г. Парижки мирен договор (1947) Италия отстъпва островите на Гърция, част от която са и до днес.